[{"text_idx": "#000003", "text": "Jam de kelkaj jaroj la muzikistino Perlo Miela akompanas per piano la vivan himnokantadon de la partoprenantoj, ankau\u0306 nun okazis tiel. Poste s\u0302i \u2013 jam kiel prezidanto de HEA \u2013 mallonge salutis la kunvenantojn; kaj rememorante pri Zamenhof, s\u0302i emfazis la gravecon por honore pensi pri elstaraj personoj, kiuj montris al ni bonan, sekvendan vivekzemplon. Tia modelo estis nia Zamenhof, kiu \u2013 same kiel ekzemple la mondkonata hungara komponisto Be\u0301la Barto\u0301k \u2013 agadis ne nur por la bono de sia gento, sed ankau\u0306 por tiu de la homaro; la unua donacante al g\u0302i komunan lingvon, la dua per sia multflanka muzika agado \u2013 inter tiuj per kolektado de ne nur hungaraj popolkantoj. Ili ja ambau\u0306 estas internacie konataj."}, {"text_idx": "#000004", "text": "La unua preleganto, d-ro Blazio Vah\u0302a post lingvistika enkonduko prezentis al ni ne tre konatan libron verkitan en 1831 de la hungara verkisto Miha\u0301ly Ta\u0301ncsics (mihaaj taanc\u0302ic\u0302), kun la titolo \u201eA magyar nyelv\u201d (a madjar njelv = La hungara lingvo\u201d). Ta\u0301ncsics kritikas la komplikecon de la hungara gramatiko, kaj proponas simpligon kaj egaligon de konkretaj finaj\u0302oj. Surprizite ni rekonis la similecon kun la esperantaj gramatikaj\u0302oj."}, {"text_idx": "#000006", "text": "La dua preleganto estis la antau\u0306a prezidanto de HEA: A-komitatano Istva\u0301n Szabolcs (istvaan sabolc\u0302). Antau\u0306 ol paroli pri la granda mondfama hungara poeto \u2013 Sa\u0301ndor Peto\u030bfi (s\u0302aandor petoofi) \u2013 li menciis ankau\u0306 alian sukceson koncernantan la hungaran literaturon: \u2013 la tradukon al la malta lingvo far Carmel Mallia malta poeto de \u201eLa tragedio de l\u2019 homo\u201d verkita de Imre Mada\u0301ch (madaac\u0302). La libroeldonon organizis per siaj monrimedoj Jozefo Horva\u0301th elstara hungara tradukisto de HEA. La c\u0302eestantoj dankis al li por tio per granda aplau\u0306do. La libro estos sendita al s-ino Roberta Metsola, maltdevena prezidantino de la Eu\u0306ropa Parlamento kiel donaco de la hungaraj esperantistoj, portota de s-ro Szabolcs mem en januaro. Li persone solene gratulos la poeton kune kun la hungara konsulo, kiu oficiale reprezentos Hungarion."}, {"text_idx": "#000007", "text": "Krome li memorigis nin pri tio, ke la naskig\u0302tago de Zamenhof estas samtempe la Tago de Libro kaj tiu de Kulturo \u2013 lau\u0306 la propono de nia Julio Baghy. Poste li parolis pri Peto\u030bfi, kiu en Hungario nuntempe estas vastskale festata pro sia 200a naskig\u0302tago, okazonta la 1an de januaro 2023. Fine la preleganto prezentis propran tradukon de la poemo \u201eI\u0301te\u0301let\u201d (Jug\u0302o) de la jubilanta poeto."}, {"text_idx": "#000013", "text": "AMO 100 en Hungario kaj tra la mondo"}, {"text_idx": "#000015", "text": "Eszperanto\u0301 nyelvtanfolyamA MESZ weba\u0301ruha\u0301zaHi\u0301rlevelek, kiadva\u0301nyok1% felaja\u0301nla\u0301sa"}]